## Obvezatne upute broj DLS II (ODLS-1 do ODLS-13) - o obrascima za postupak kandidiranja i provedbu dopunskih izbora za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine

### NN 105/2013 (21.8.2013.), Obvezatne upute broj DLS II (ODLS-1 do ODLS-13) - o obrascima za postupak kandidiranja i provedbu dopunskih izbora za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine

DRŽAVNO IZBORNO POVJERENSTVO REPUBLIKE HRVATSKE

2361

Na temelju članka 20. st. 1. i članka 48. Zakona o lokalnim izborima (»Narodne novine«, br. 144/12, dalje: Zakon), Državno izborno povjerenstvo Republike Hrvatske propisuje

OBVEZATNE UPUTE BROJ DLS II

O OBRASCIMA ZA POSTUPAK KANDIDIRANJA I PROVEDBU DOPUNSKIH IZBORA ZA ČLANOVE PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE IZ REDA PRIPADNIKA NACIONALNE MANJINE

1. Postupak kandidiranja na dopunskim izborima za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine provodit će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nose oznake ODLS.

3. Ako za pojedine radnje nije Obvezatnim uputama utvrđen odgovarajući obrazac, Državno izborno povjerenstvo Republike Hrvatske će, kada je to neophodno za provođenje odgovarajuće izborne radnje, odrediti sadržaj i oblik obrasca u skladu s odredbama Zakona.

4. Obrasci za postupak kandidiranja su:

• ODLS-1 – Prijedlog kandidacijske liste političke stranke/političkih stranaka za članice/članove predstavničkog tijela jedinice lokalne odnosno područne (regionalne) samouprave iz reda pripadnika nacionalne manjine,

• ODLS-2 – Prijedlog kandidacijske liste grupe birača za članice/članove predstavničkog tijela jedinice lokalne odnosno područne (regionalne) samouprave iz reda pripadnika nacionalne manjine,

• ODLS-3 – Popis s potpisima birača koji podržavaju kandidacijsku listu,

• ODLS-4 – Očitovanje o prihvaćanju kandidature.

5. Obrasci za postupak izbora su:

• ODLS-5 – Izjava o prihvaćanju dužnosti članice/člana stalnog sastava izbornog povjerenstva za provedbu dopunskih izbora za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine,

• ODLS-6 – Izjava o prihvaćanju dužnosti članice/člana proširenog sastava izbornog povjerenstva za provedbu dopunskih izbora za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine,

• ODLS-7 – Izjava o prihvaćanju dužnosti članice/člana biračkog odbora za provedbu dopunskih izbora za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine,

• ODLS-8 – Rješenje o imenovanju stalnog sastava općinskog/gradskog izbornog povjerenstva,

• ODLS-9 – Rješenje o određivanju biračkih mjesta,

• ODLS-10 – Rješenje o imenovanju biračkog odbora,

• ODLS-11 – Glasački listić za izbore za članice/članove predstavničkog tijela jedinice lokalne odnosno područne (regionalne) samouprave iz reda pripadnika nacionalne manjine,

• ODLS-12 – Zapisnik o radu biračkog odbora za izbor članica/članova općinskog/gradskog vijeća iz reda pripadnika nacionalne manjine,

• ODLS-13 – Zapisnik o radu općinskog/gradskog izbornog povjerenstva za izbor članica/članova općinskog/gradskog vijeća iz reda pripadnika nacionalne manjine.

6. Ove Obvezatne upute objavit će se u »Narodnim novinama«, a stupaju na snagu 22. kolovoza 2013.

Klasa: 013-06/13-03/05

Urbroj: 507/11-13-2

Zagreb, 9. kolovoza 2013.

Predsjednik

Branko Hrvatin, dipl. iur., v. r.

[**OBRASCI**](dodatni/428449.pdf)

105 21.08.2013 Obvezatne upute broj DLS II (ODLS-1 do ODLS-13) - o obrascima za postupak kandidiranja i provedbu dopunskih izbora za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine

105 21.08.2013 Obvezatne upute broj DLS II (ODLS-1 do ODLS-13) - o obrascima za postupak kandidiranja i provedbu dopunskih izbora za članove predstavničkih tijela jedinica lokalne i područne (regionalne) samouprave iz reda pripadnika nacionalne manjine

Uputa, NN 105/2013-2361